**PRIJEDLOG ODLUKE**

**O PROGLAŠENJU KČ.BR. 10258 (u nastajanju) K.O. RAŽANAC- TRG GOSPE OD RUŽARIJA**

**O b r a z l o ž e n j e**

**PRAVNI TEMELJ**

Sukladno odredbama članka 6. i 7. Zakona o naseljima (NN 39/22), propisano je da Odluku o određivanju naziva naselja, ulica, trgova ili parkova donosi predstavničko tijelo (Općinsko vijeće) po prethodno pribavljenom mišljenju mještana s područja na kojem se određuje ili mijenja naziv istih, odnosno u konkretnom slučaju trga.

**RAZLOZI UPUĆIVANJA PRIJEDLOGA, OCJENA STANJA, OSNOVNA PITANJA KOJA TREBA UTVRDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN**

Općina Ražanac vlasnik je kč.br. 10258 (u nastajanju), k.o. Ražanac, ukupne površine 1.566,00 m2, koja se nalazi u samom središtu Ražanca, najvećeg naselja Općine Ražanac. Navedena čestica je u naravi nerazvrstana cesta na kojoj se trenutno nalazi neformalni društveni trg za djecu s popratnim sadržajima.

Sukladno članku 6. i 7. Zakona o naseljima (NN 39/22), trg može imati ime po općim i zemljopisnim pojmovima, toponimima, biljnim i životinjskim vrstama, zanimanjima, po imenima osoba i organizacija koje su dale značajan doprinos društvenom, kulturom, političkom i znanstvenom razvoju, po imenima drugih naselja, gradova i država, po povijesnim događajima, pokretima i datumima koji su vezani uz povijesne događaje i dr, a koju Odluku donosi predstavničko tijelo jedinice lokalne samouprave.

Prijedlogom ove Odluke, predlaže se proglašavanje kč. br. 10258 (u nastajanju) k.o. Ražanac, u vlasništvu Općine Ražanac, **TRG GOSPE OD RUŽARIJA**.

**OBRAZLOŽENJE:**

Katolička vojska (Sveta liga) pobijedila je osmansku flotu kod Lepanta 7. listopada 1571. godine.Pobjedu su mnogi pripisali molitvi krunice, jer je papa **Pio V.** pozvao kršćane diljem Europe da mole krunicu za uspjeh.U čast te pobjede, papa je utemeljio blagdan **Naše Gospe od Pobjede**, koji je kasnije preimenovan u **Gospa od Ružarija**.

**Zaštitnica u teškim vremenima**

Vjernici su kroz povijest molili Gospu od Ružarija u trenucima bolesti, ratova, kriza i osobnih kušnji, vjerujući u njezin zagovor.

Smatra se **posebnom zaštitnicom obitelji, djece, bolesnih i onih koji traže mir**.

**Glavni oltar** crkve s kipom Gospe od Ružarija u Ražancu izgrađen je u znak sjećanja na bitku kod Lepanta (1571.), nakon koje je papa Pio V. utemeljio blagdan Gospe od Ružarija. Ovaj detalj povezuje župu s tim marijanskim titulom već u 17. stoljeću

Nadalje, svake godine se **župni blagdan i Dan općine Ražanac** slave u prvom tjednu listopada, uz procesiju s kipom Gospe od Ružarija, što potvrđuje njeno kulturno‑vjersko značenje za mjesto

Slijedom navedenog, u čast Gospe od Ružarija predlaže se donošenje Odluke o proglašenju kč. br. 10258 (u nastajanju) k.o. Ražanac - Trg Gospe od Ružarija.

Poziva se zainteresirana javnost da najkasnije do 08. travnja 2025. dostavi svoja mišljenja, primjedbe ili prijedloge na Nacrt prijedloga Odluke o proglašenju kč. br. 10258 (u nastajanju) k.o. Ražanac – Trg Gospe od Ružarija, putem obrasca za savjetovanje na tajnistvo@opcina-razanac.hr

OPĆINSKI NAČELNIK

Damir Jordan, ing.